CELEX: C2004/217/38
Language: sk
Date: 2004-08-28 00:00:00
Title: Vec T-180/04: Žaloba podaná dňa 25. mája 2004: Przedsiebiorstwo Polmos Bialystock proti Úradu pre harmonizáciu vnútorného trhu (Ochranné známky a vzory) (ÚHVT)

28.8.2004   
            
            
               SK
            
            
               Úradný vestník Európskej únie
            
            
               C 217/21
            
         Žaloba podaná dňa 25. mája 2004: Przedsiebiorstwo Polmos Bialystock proti Úradu pre harmonizáciu vnútorného trhu (Ochranné známky a vzory) (ÚHVT)
   (Vec T-180/04)
   (2004/C 217/38)
   Jazyk konania: angličtina
   Przedsiebiorstwo Polmos Bialystock, so sídlom Bialystock, Poľsko, v zastúpení: C. Bercial Arias, právnička, podalo 25. mája 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (Ochranné známky a vzory) (ÚHVT).
   Účastníkom konania pred odvolacím senátom bola taktiež V & S Vin & Sprit AB.
   Žalobca navrhuje, aby Súd prvého stupňa:
   
               —
            
            
               Zrušil rozhodnutie prvého odvolacieho senátu zo dňa 16. marca 2004 vo veci R 430/2003-1 potvrdzujúce rozhodnutie námietkového oddelenia č. 1200/2003, ktorým vyhovelo námietke č. B 432 635.
            
         
               —
            
            
               zaviazal Úrad pre harmonizáciu vnútorného trhu (Ochranné známky a vzory) (ÚHVT) nahradiť trovy konania, vrátane trov konania o námietkach a konania pred odvolacím senátom.
            
         Žalobné dôvody a hlavné tvrdenia
   
               Prihlasovateľ ochrannej známky spoločenstva:
            
            
               žalobca
            
         
               Prihlasovaná ochranná známka spoločenstva:
            
            
               Obrazová známka „ABSOLWENT B GRADUATE VODKA WÓDKA“ pre výrobky skupiny 33 (pivo atď.)
            
         
               Majiteľ známky alebo označenia uvedený v konaní o námietkach:
            
            
               V & S Vin & Sprit AB
            
         
               Známka alebo označenie uvedené v námietkach:
            
            
               Národná slovná ochranná známka „ABSOLUT“
            
         
               Rozhodnutie námietkového oddelenia:
            
            
               Zápis odmietnutý
            
         
               Rozhodnutie odvolacieho senátu:
            
            
               Odvolanie zamietnuté
            
         
               Žalobné dôvody:
            
            
               Nepoužiteľnosť článku 8 odsek 1 písmeno b) a článku 8 odsek 2 písmeno c) nariadenia č. 40/94 (1). V tejto súvislosti prihlasovateľ uvádza, že sporné označenia nie sú podobné.
            
         
      (1)  Nariadenie (ES) č. 40/94 Rady o ochrannej známke spoločenstva z 20. decembra 1993 (Zb. L 11, str. 1).